stanford-oval/wikipedia huggingface dataset:
בה"ד 6
הערות שוליים

↑  מידע מתוך משרת בה״ד 6 לבקשת היחידה
↑   טקס חילופי מפקד בה"ד 6, באתר צה"ל, 15 באוגוסט 2022
עוגת שיש

| --- | --- |

 
 מאכלים
 סוג:  עוגה 
 על שם:  שיש 
 מוצא:  גרמניה 
 אופן הגשה:  קינוח
 מרכיבים עיקריים:  קמח, ביצים, חמאה, סוכר, קקאו
 
עוגת שיש היא עוגה בעלת מראה מפוספס או מנומר, המושג על ידי עירוב של בלילה בהירה (לרוב בטעם וניל) יחד עם בלילה כהה (לרוב עם קקאו).
היסטוריה

בסוף המאה התשע עשרה בגרמניה, נהגה רעיון לערבב שני בצקים יחד לאפיית "מרמוקוכן" (בגרמנית marmokuchen). מהגרים גרמנים הביאו את העוגה לארצות הברית, שם נקראה harlequin cake וצורתה הייתה כלוח שחמט. במרכיבי העוגה היו תבלינים ודבשה.
ב-11 באוגוסט 2019, הקומיקאי הבריטי-אמריקאי ג'ון אוליבר הכין בתוכניתו, השבוע שעבר עם ג'ון אוליבר, עוגת שיש שנטען שהיא הגדולה ביותר בעולם בשטח של 180 מ"ר, במטרה ללעוג לנשיא טורקמניסטן גורבנגולי ברדימוחמדוב שהוא חובב פרסי גינס. עם זאת, צוות השופטים של שיאי גינס נמנע מלקחת חלק בתוכנית ולרשום את ההישג, כיוון שעל העוגה נכתב מסר בוטה שהוגדר על ידיהם כ'לא מתאים לכל המשפחה'.
הערות שוליים

↑  Melissa Locker,'"`UNIQ--nowiki-00000001-QINU`"'John Oliver Bakes a Very, Very Large Cake to Annoy Turkmenistan and Guinness World Records, Time, ‏12 באוגוסט 2019 (באנגלית)'"`UNIQ--templatestyles-00000002-QINU`"'
ערך זה הוא קצרמרבנושא מזון. אתם מוזמנים לתרום לוויקיפדיה ו.
כריסטופר גרינאפ

כריסטופר גרינאפ (באנגלית: Christopher Greenup; 1750 – 27 באפריל 1827) היה פוליטיקאי אמריקאי, שכיהן כמושלה השלישי של קהיליית קנטקי בין השנים 1804–1805. בנוסף, כיהן גרינאפ כחבר בבית הנבחרים של ארצות הברית מטעם מחוז הקונגרס הראשון של קהיליית קנטקי. בעת מלחמת העצמאות האמריקנית, שירת גרינאפ כסגן בזרוע היבשתית וכקולונל במיליציה של וירג'יניה. לאחר שירותו במלחמה, סייע ביישובה של קהיליית וירג'יניה, בעיקר למרגלות הרי האפלצ'ים. במרוצת השנים, השתלב בפוליטיקה המקומית, ומילא תפקיד מפתח בעצמאותה של קנטקי בשנת 1792. גרינאפ היה אחד הנציגים הראשון של המדינה הצעירה בבית הנבחרים. לאורך כהונתו הוטחו אל עברו האשמות כי תמך בדעותיו של ארון בר לספח את קנטקי אל שלטונות האימפריה הספרדית.
ראשית חייו

גרינאפ נולד בשנת 1750, במחוז פיירפקס (Fairfax County, Virginia) שבקולוניית וירג'יניה, לג'ון ואליזבת. כנער, גדל והתחנך בבתי הספר המקומיים במחוזו. לאחר תקופת התיכון החל גרינאפ ללמוד משפטים במכללתו של הקולונל צ'ארלס בינס. בעת המהפכה האמריקנית שימש תחילה כסגן בזרוע היבשתית של מיליציית וירג'יניה, ובעדן נשבע לתפקיד הקולונל. בשנת 1781, בניסיון ליישב את מחוז לינקולן (Lincoln County, Kentucky), החל גרינאפ לעבוד שם כמודד. בשנה העוקבת עבד כעורך דין בבית המשפט המחוזי. עם הקמת מחוז קנטקי בווירג'יניה ב-1783, שלימים יהפוך למדינה עצמאית, התחיל לעבוד כפקיד קבלה בלשכת בית המשפט החוזי של הרודסבורג. באותה שנה, החל ללמוד עריכת דין במכללת טרנסילבניה.
בשנת 1785 נבחר גרינאפ לייצג את מחוז פייט (Fayette County, Kentucky) בבית הנבחרים של וירג'יניה. במרוצת כהונתו מונה גרינאפ, לצד בנג'מין לוגן וג'יימס גררד, לוועדה שקבעה את חלוקתו הנוספת של מחוז קנטקי, שהקימה שלושה מחוזות חדשים במדינה, מדיסון (Madison County, Kentucky), מרקר (Mercer County, Kentucky) ובורבון (Bourbon County, Kentucky). בנוסף, הייתה הוועדה אמונה על תיקון פעולות מדידת הקרקעות במדינה. כשנה לאחר הקמת מחוז מרקר מונה גרינאפ לשופט המחוז. במהלך תקופה זו המשיך לעסוק בעריכת דין במחוז פייט. בשנת 1786 נמנה בין מייסדי המועדון הפוליטי של דנוויל (Danville Political Club). רבים מצמרת הפוליטיקה המקומית היו חברים במועדון, דוגמת אייזק שלבי, מושלה הראשון של הקהילייה, ותומאס טוד, שופט בית המשפט העליון של ארצות הברית. ב-9 ביולי 1787, בעת גיחתו הקצרה לווירג'יניה, נישא גרינאפ לבחירת לבו, מרי-קתרין "קאתי" פופ. במרוצת השנים נולדו לזוג שני ילדים, ויליאם וננסי.
קריירה פוליטית

בשנת 1784 כיהן גרינאפ כפקיד הכינוס הראשון מתוך עשרה, הקוראים לעצמאותה של קהיליית קנטקי, והיפרדותה מווירג'יניה. בשנים 1785 ו-1788 אף השתתף בוועדות הכינוסים. ה.א אוורמן, ממצבת הביוגרפים אודות ג'יימס גררד, עמיתו של גרניאפ לכינוסים, ציין כי חרף קריירת המשפט הענפה של גרינאפ, היעדר כישוריו הפוליטיים מנעו ממנו להחזיק בתפקיד מפתח בכינסוים.
כשהתקבלה קנטקי לרשימת מדינות ארצות הברית באופן רשמי, עבר גרינאפ לפרנקפורט, שם זכה לתגמול כספי מטעם ממשלת המדינה על תפקידו בוועדה האלקטורלית, שבחרה את אייזק שלבי לתפקיד המושל. גרינאפ כיהן באספת הסנאט המדינתי הראשונה. בשנת 1792 החל לכהן כחבר בית הנבחרים של ארצות הברית מטעם מחוז הקונגרס הראשון של קנטקי. הוא נבחר לתפקיד זה שלוש פעמים ברציפות. בשנת 1798, בתום כהונתו בבית הנבחרים האמריקני, החל לכהן בבית הנבחרים של קנטקי מטעם מחוז מרסר (Mercer County, Kentucky). בין השנים 1799–1802 כיהן כמזכיר הסנאט הממלכתי.
גרינאפ הגיש את מועמדותו בבחירות למושלות קנטקי, לצד ג'יימס גררד, בנג'מין לוגן ותומאס טוד. גרינאפ קיבל את רוב הקולות בחמישה עשר מחוזות, אולם גררד זכה לתמיכה רחבה במחוזות המרכזיים של המדינה. עם תום ספירת הקולות הוכרז גררד כזוכה עם 8,390 קולות. אל המקום השני של בחירות 1799 הגיע גרינאפ, שקיבל 6,746 קולות. לוגן זכה ב-3,996 קולות, ואילו טוד קיבל 2,166. בשנת 1802 מינה גררד את גרינאפ לתפקיד בכיר בבית המשפט המחוזי. בשל מגבלות הכהונה החדשות, גררד היה מושל קנטקי האחרון שכיהן שתי קדנציות רצופות. בשנת 1992, עם תיקון לחוקת המדינה, בוטלו המגבלות ופול פאטון נבחר לקדנציה שנייה ברציפות. גרינאפ ניצל הזדמנות זו, ורשם את מועמדותו לבחירות הבאות.
כדי להתמודד בבחירות העוקבות, התפטר גרינאפ מתפקידו בבית המשפט המחוזי ב-5 ביוני 1804. גרינאפ נבחר לתפקיד כמעט ללא התנגדויות. אל תפקידו הושבע ב-4 בספטמבר אותה השנה. במרוצת כהונתו של גרינאפ כמושל הוקם הבנק הלאומי של קנטקי וחברת תעלות המים "אוהיו". בשנת 1807, בשלהי כהונתו, החל לכהן כדירקטור החברה. גרינאפ כשל באישור מספר רפורמות הקשורות לבתי המשפט ולמיליציה, חרף הפופולריות שלו בקרב אזרחי המדינה. בעקבות ידיעה על איום פוטנציאלי למרגלות נהר אוהיו, פרס את המיליציה האזרחית לאורכו. איום זה התפוגג ב-1807.
בעדן כהונתו כמושל נבחר לאחד מחברי ועדת האלקטורים שבחרו את ג'יימס מדיסון וג'ורג' קלינטון לנשיאות ארצות הברית. בשנת 1812 נבחר לשופט בית המשפט המחוזי של פרנקלין. באוגוסט אותה השנה המליץ מזכיר המדינה של קנטקי מרטין ד. הארדין לאייזק שלבי למנות את גרינאפ לסגנו. שלבי אישר את המינוי, וב-15 בדצמבר התפטר הארדין מתפקידו, וגרינאפ נבחר למשרה. הסנאט המדיני אישר את המינוי ב-3 בפברואר 1813. גרינאפ מילא תפקיד זה עד להתפטרותו ב-13 במרץ אותה השנה.
מותו

גרינאפ נפטר ב-27 באפריל 1818 באתר הנופש "בלו לייק ספרינגס". גופתו נטמנה בבית הקברות הראשי של פרנקפורט. מחוז גרינאפ בקטנקי נקרא על שמו כמו גם מושב המחוז.
לקריאה נוספת

Harrison, Lowell H., The Kentucky Encyclopedia, The University Press of Kentucky, 1992. (באנגלית)
Everman, H.E., Governor James Garrard, Cooper's Run Press, 1981. (באנגלית)
ביאורים

↑  המדריך הביוגרפי של הקונגרס של ארצות הברית טוען כי מקום הולדתו של גרינאפ הוא מחוז וסטמורלנד (Westmoreland County, Virginia), ולא מחוז פיירפקס כפי שסברו ביוגרפים רבים
↑  ג'יימס הופקינס, ממצבת הביוגרפים של גרינאפ, טען כי בצוואתו, הוריש גרינאפ את רכשו לששת ילדיו, שני בניו וארבע בנותיו
הערות שוליים

↑  Harrison, Lowell H.; James C. Klotter (1997). A New History of Kentucky, pp. 388
↑  Kentucky's Military Governors
1 2 3  Harrison, Lowell H.; James C. Klotter (1997). A New History of Kentucky, pp. 389
↑  Everman, H.E. (1981). Governor James Garrard, pp 26
↑  Everman, H.E. (1981). Governor James Garrard, pp 64–65
↑  Everman, H.E. (1981). Governor James Garrard, pp 76
| --- | --- |
בקרת זהויות :  ISNI: 0000 0000 4126 0547  LCCN: n2008160997  SNAC: w6tq62w8  US Congress: G000434  VIAF: 46243547   WorldCat (עם VIAF): 46243547
מייק ד. רוג'רס

מייקל דניס רוג'רס (באנגלית: Michael Dennis Rogers; נולד ב-16 ביולי 1958) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת אלבמה. רוג'רס, רפובליקני, מכהן בקונגרס ה-117 כיו"ר ועדת הכוחות המזוינים של בית הנבחרים. כמו כן, טרם היבחרו לבית הנבחרים האמריקאי, היה חבר בית הנבחרים של אלבמה.
ביוגרפיה

רוג'רס, דור שישי לתושבי מחוז קלהון שבמזרח אלבמה, נולד בעיר האומנד שבאינדיאנה ולמד בבית הספר התיכון סאקס. באוניברסיטת ג'קסונוויל סטייט השלים לימודי תואר ראשון במדע המדינה, שם קיבל גם תואר שני במנהל ציבורי. כמו כן, הוא בוגר בית הספר למשפטים בבירמינגהאם. בגיל 28 נעשה רוג'רס האדם הצעיר ביותר שישב בנציבות מחוז קלהון.
בשנת 1994 נבחר לראשונה אל בית הנבחרים של אלבמה, וכבר בתקופת כהונתו השנייה המתנה למנהיג סיעת המיעוט בבית הנבחרים. בבחירות האמצע ב-2002, התמודד בוב ריילי, חבר בית הנבחרים האמריקאי, לתפקיד מושל אלבמה והותיר אחריו את מושבו ריק. רוג'רס הלחיט להתמודד לקונגרס של ארצות הברית במחוז הקונגרס השלישי של אלבמה, וזכה בקלות בבחירות מקדימות שנערכרו במפלגה הרפובליקנית. במערכת בחירות צמודה מאוד, המירוץ בין רקוג'רס לטרנהם היווה מוקד לתשומת לב לאומית במהלך 2002. הן המפלגה הרפובליקנית והן המפלגה הדמוקרטית לטשו עיניהן למחוז זה, כאשר יושב ראש בית הנבחרים של ארצות הברית דניס הסטרט לרוג'רס מושב בוועדת הכוחות המזוינים אם יזכה בבחירות. רוג'רס ניצח בבחירות בפער בן כשני אחוזים, וביום הבחירות הכלליות גבר על ג'ו טרנהם ג'וניור עם כ-50% מקולות הבוחרים, ונבחר אל הקונגרס ה-108.
בבית הנבחרים, לרוג'רס דפוס הצבעות שמרני. הוא תמך בחוק הפטריוט, ומתנגד להפלות. הוא מתנגד להכללת פשעים נגד קהילת הלהט"ב בחוק פשעי השנאה הפדרלי, ומבחינת מדיניות חוץ הוא בדלני. ביוני 2016 הוא קרא לפרישת ארצות הברית מהאומות המאוחדות בהשראת פרישת הממלכה המאוחדת מהאיחוד האירופי. ב-30 במאי 2016 ביקר בישראל, והתארח במשכן הכנסת ביחד עם חברי הקונגרס ג'ון לארסון, סטיבן פאלאזו, בילי לונג, ג'ו וילסון ורנדי נויגבאוור. ב-3 בינואר 2017 שוב קרא רוג'רס לפרישת ארצות הברית מהאו"ם, תוך הצגת "חוק הריבונות האמריקאית משנת 2017" בפני מליאת בית הנבחרים, אשר לא קרמה עור וגידים. ב-3 בינואר 2019 הגיש רוג'רס הצעת חוק דומה נוספת שגם כן לא צלחה. ב-2 בפברואר 2017, נתן רוג'רס את חסותו לחקיקה הקוראת לפרק את הסוכנות להגנת הסביבה.
בדצמבר 2020 נמנה רוג'רס בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)'"`UNIQ--templatestyles-00000002-QINU`"'
↑  קליף סימס, In the wake of Brexit, Alabama congressman wants U.S. to exit U.N., באתר ילו האמר, 26 ביוני 2016 (באנגלית)'"`UNIQ--templatestyles-00000006-QINU`"'
↑  חדשות הכנסת, חברי קונגרס אמריקנים: נמשיך לסייע לביטחון ישראל, באתר הכנסת, 30 במאי 2016
↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)'"`UNIQ--templatestyles-00000006-QINU`"'
↑  הניו יורק טיימס,'"`UNIQ--nowiki-0000000A-QINU`"'ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
| --- | --- |
בקרת זהויות :  SNAC: w6tv5h2w  US Congress: R000575
עפרה (שבט מנשה)

עָפְרָה הייתה עיר מקראית בנחלת שבט מנשה, עירו של השופט גדעון שנלחם במדין כמתואר בספר שופטים בפרקים ו-ח. מכונה גם עָפְרָה אֲבִי הָעֶזְרִי או עָפְרָת אֲבִי הָעֶזְרִי כשם משפחת גדעון - אביעזר, כדי להבדילה מעפרה שבבנימין.
בתנ"ך

בעפרה התגלה מלאך ה' לגדעון וציווה אותו לצאת ולהציל את שבטי ישראל מיד מדין. גדעון הקים מזבח לה' בעפרה וניתץ את מזבח הבעל שהיה שם. הקרב בין גדעון ואנשיו למחנה מדין נערך בעמק יזרעאל והסתיים בניצחון כביר. לאחר הניצחון עשה גדעון "אפוד" משלל מדין לזכר הישועה הגדולה והציב אותו בעירו, אך העם הפך אותו למקום פולחן של עבודה זרה. לאחר מותו, נקבר גדעון בעירו, בעפרה.
זיהוי

לזיהויה של עפרה הוצעו כמה אתרים בארץ ישראל. הצעות אלו מתבססות על שמם הנוכחי של המקומות, על אזורי ההתיישבות של בני שבט מנשה ועל תיאור חייו של גדעון ומלחמתו במדיינים.
תל אל-פארעה - צפונית-מזרחית לשכם. זיהוי זה אינו מקובל כיום, ובמקומו מקובל לזהות את התל עם העיר תרצה.
טייבה בשרון.
עפולה. הצעה של זכריה קלאי.
ח'רבת חדאד שליד טייבה בעמק יזרעאל. זיהוי זה של פליקס-מארי אבל, מקובל גם על החוקר זאב וילנאי, והוא סמוך מאוד לאתרים הנזכרים בסיפור המקראי - מעיין חרוד וגבעת המורה
. 
מקום זה אמנם נמצא באזור המזוהה עם נחלת שבט יששכר, אך המקבלים סברה זאת מסתמכים על הפסוקים המלמדים שבני מנשה ירשו ערים בתוך נחלת יששכר.
ח'רבת עופר - דרומית-מערבית לשכם (הצעתם של חנן אשל וזאב ח' ארליך).
ח'רבת אל-טייבה  - ממזרח לאום אל-פחם (הצעתו של צבי גל).
הערות שוליים

↑  ספר'"`UNIQ--nowiki-00000000-QINU`"'שופטים,'"`UNIQ--nowiki-00000000-QINU`"'פרק'"`UNIQ--nowiki-00000000-QINU`"'ו'.
↑  ספר'"`UNIQ--nowiki-00000002-QINU`"'שופטים,'"`UNIQ--nowiki-00000002-QINU`"'פרק'"`UNIQ--nowiki-00000002-QINU`"'ח','"`UNIQ--nowiki-00000002-QINU`"'פסוק'"`UNIQ--nowiki-00000002-QINU`"'ל"ב
↑  ספר'"`UNIQ--nowiki-00000004-QINU`"'שופטים,'"`UNIQ--nowiki-00000004-QINU`"'פרק'"`UNIQ--nowiki-00000004-QINU`"'ו','"`UNIQ--nowiki-00000004-QINU`"'פסוק'"`UNIQ--nowiki-00000004-QINU`"'כ"ד
↑  ספר'"`UNIQ--nowiki-00000006-QINU`"'שופטים,'"`UNIQ--nowiki-00000006-QINU`"'פרק'"`UNIQ--nowiki-00000006-QINU`"'ח','"`UNIQ--nowiki-00000006-QINU`"'פסוק'"`UNIQ--nowiki-00000006-QINU`"'כ"ז.
↑  מקומות שצליל שמם מזכיר את השם עפרה או מקומות שנקראו על ידי הערבים בשם "טייבה" (الطيّبة). שם זה ניתן על ידי הערבים לכמה יישובים שנקראו בתקופות שקדמו לכיבוש הערבי "עפרית" (عفريت) או "עפרה", שמות שמשמעותם בערבית היא "שֵד", ולכן העדיפו לקרוא ליישובים אלה בשם בעל משמעות חיובית
1 2 3  צבי אילן,'"`UNIQ--nowiki-0000000A-QINU`"'זיהויה של עפרה, דבר, 2 באפריל 1982
↑  זאב וילנאי, "טַיְבֶה(ג) - גליל", אריאל – אנציקלופדיה לידיעת ארץ ישראל, תל אביב: עם עובד, כרך ח–י', 1977, עמ' 2625
| --- | --- |
בקרת זהויות :  NLI: 987007420174205171
לוטננט

ערך זה עוסק בדרגת קצונה בצבאות יבשה. אם התכוונתם לדרגת קצונה בציי מלחמה, ראו .
חייל חיל האוויר של ארצות הברית שעבר בהצלחה קורס קצינים - מקבל את דרגת הלוטננט משנה.
בצבאות רבים, לוּטֶנֶנְט (Lieutenant, נהגה בבריטניה ובקנדה: לֶפְטֶנֶנְט) היא דרגה של קצין זוטר. מקור המילה מצרפתית, שם משמעותה היא "מחזיק בעמדה". דרגה זו היא בדרך כלל הדרגה השנייה-מלמטה בסולם דרגות הקצין, מעל הדרגה הזוטרה ביותר, הנקראת במקרים רבים לוטננט משנה או לוטננט שני ומתחת לדרגת הקפטן.
קוד נאט"ו המקביל לדרגת הלוטננט הוא OF-1, כך שבצבאות שונים דרגת לוטננט נהוגה באחת המשבצות OF-1,‏ OF-1a או OF-1b. בצבאות השונים לעיתים מתחלף מקום המונח "לוטננט" כמסמל את הדרגה הנמוכה יותר או זו שמעליה. כך, לדוגמה, בכוחות המזוינים של הפדרציה הרוסית דרגת לייטננט מקבילה ללוטננט משנה ברוב הצבאות, כך גם דרגת לויטננט בצבאות דוברי גרמנית. בצבאות מזרח אירופה כולל רוסיה, נהוגה דרגת לוטננט שלישית מתחת ללייטננט (מלאדשי לייטננט).
דרגת סגן בצה"ל מקבילה לדרגת לוטננט בצבא האמריקאי ולדרגת לוטננט שני בצי האמריקאי. דרגת סרן בצה"ל מקבילה לדרגת לוטננט בצי האמריקאי.
בעולם דובר הערבית (מלבד מספר מדינות בצפון אפריקה), המונח המקביל ללוטננט הוא מֻלאזם, כאשר מֻלאזם אוול מקביל ללוטננט ראשון / סגן, ומֻלאזם מקביל ללוטננט שני / סגן משנה.
דרגות צבאיות

ברוב הצבאות הסימול של לוטננט או לוטננט ראשון היא שני כוכבים או סימול נהוג באותו צבא. בארצות הברית דרגה זו מסומלת בארון כסוף ובצבאות רבים במזרח אירופה (היכן שישנה חלוקה לשלוש דרגות לוטננט במקום שתיים) הסימול הוא שלושה כוכבים. לוטננט משנה היא לרוב דרגת הקצונה הנמוכה ביותר ולפי זאת מסומלת בעזרת כוכב או סימול יחיד, בארצות הברית היא מסומלת בארון בצבע ארד.
לוטננט/לוטננט ראשון (OF-1a)
צה"ל
סגן
צבא ארצות הברית
לוטננט ראשון
הצבא הבריטי
לפטננט
בונדסוור
אובר-לויטננט
הצבא הרוסי
סטרשי לייטננט
מקסיקו
טניינטה
יוון
איפולחגוס
הצבא הסורי
מֻלזים אוול
דרגות ימיות

בחילות הים, ישנה חלוקה מעט נרחבת יותר של דרגות לוטננט. בהתאם למבנה הדרגות של הציים השונים, ישנם הדרגות: 'לוטננט מפקד' (דרגת תפקיד פיקודי), 'לוטננט ראשון' (דרגת תפקיד), 'לוטננט' ו-'לוטננט משנה'.
לוטננט מפקד: בציים מסוימים, בהם הצי המלכותי וצי ארצות הברית, נהוגה דרגת לוטננט מפקד. דרגה זו ניתנת למפקד על כלי שיט קטן שאינו בעל תקן פיקודי של קפטן.
לוטננט: דרגת לוטננט מקבילה לרוב לדרגת קפטן של הצבא (OF-2 או OF-3), בכך היא מעל לדרגת לוטננט בצבא. הסימול הנפוץ ללוטננט הוא שני פסי זהב על לולאה בפס העליון, אך ישנם גם וריאציות אחרות כמו בצבא ארצות הברית כאשר מעל שני הפסים מופיע כוכב מוזהב.
הצי המלכותי
לוטננט משנה
הצי המלכותי
לוטננט
הצי המלכותי
לוטננט מפקד
צי ארצות הברית
לוטננט שני
צי ארצות הברית
לוטננט
צי ארצות הברית
לוטננט מפקד
דרגות אוויר

ברוב חילות האוויר בעולם, הדרגות תואמות את דרגות הצבא - כך שהחלוקה לדרגת לוטננט תואמת את הדרגה המקבילה בצבא. בחיל האוויר המלכותי ומספר חילות אוויר ממדינות חבר העמים הבריטי, דרגת 'לוטננט טיסה' מקבילה לקפטן בצבא (בדומה לנהוג בדרגות הצי) והדרגות הזוטרות הן 'קצין טיסה' (המקביל ללוטננט בצבא) ו-'קצין טייס' (המקביל ללוטננט משנה).
לוטננט טיסה (OF-2)
חיל האוויר המלכותי
לוטננט טיסה
הודו
לוטננט טיסה
אוסטרליה
לוטננט טיסה
לוטננט/לוטננט ראשון (OF-1a)
צה"ל
סגן
צבא ארצות הברית
לוטננט ראשון
הצבא הבריטי
קצין טיסה
לופטוואפה
אוברלויטננט
הצבא הרוסי
סטרשי לייטננט
מקסיקו
טניינטה
יוון
איפוסמינכוס
הצבא הסורי
מֻלזים אוול
פיטר פריישטדט

| --- | --- |
פיטר פריישטדט 1988
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  13 באוקטובר 1931 צ'כוסלובקיה ברטיסלבה, צ'כוסלובקיה
 פטירה:  14 בינואר 2000 (בגיל 68) ישראל ירושלים, ישראל
 מדינה:  צ'כוסלובקיה 
 תקופת הפעילות:  1957–2000 (כ־43 שנים)
 בן או בת זוג:  בקי פריישטדט 
 
פיטר פריישטדט (13 באוקטובר 1931 – 14 בינואר 2000) היה במאי קולנוע ותיאטרון, מפיק ושחקן ישראלי, ניצול שואה.
קורות חיים

נולד בעיר ברטיסלבה לבלה ואירנה, אח קטן להנס, במשפחה יהודית מבוססת. סבו אמיל היה עשיר מאד ובבעלותו היה ארמון קיץ שהיה שייך פעם לקיסרית מריה תרזה, שם בילה פיטר זמן רב בקריאת ספרים של סטפן צווייג, ליאון פויכטוונגר, תומאס מאן, פרנץ ורפל, יעקב וסרמן ועוד. לאביו הייתה חברה להפצת תקליטים ולאימו הייתה חנות מצלמות.
עם הקמת סלובקיה הפשיסטית שבראשה הכומר יוזף טיסו החלו גזירות נגד יהודים, הם נאלצו לעבור לדירה קטנה, לענוד טלאי צהוב ולשאת השפלות. האם נאלצה לתת את החנות למנהלת ארית במסגרת חוק האריזציה.
בעקבות המרד הסלובקי באוגוסט 1944 פלשו הגרמנים לסלובקיה והחלו לשלח את היהודים לאושוויץ בעת דיכוי המרד, פיטר בן ה-13 נשלח להסתתר אצל משפחה שקבלה כסף מאמו. הוא נפרד מהוריו ואחיו ויותר לא ראה אותם.
בעקבות הלשנה הוא נעצר ב-18 בפברואר 1945 ונשלח למחנה המעבר בסרד. כעבור שבועיים הועבר ברכבת של קרונות לבהמות לטרזינשטט, שם עדיין גוועו אלפי יהודים ברעב ובטיפוס. הוא ירד במשקל ומצבו הידרדר.
אנשי האס אס ברחו ב-8 במאי 1945 ופיטר הצליח לברוח עם שני חברים ולהגיע לקווי הרוסים. כשחזר לברטיסלבה התברר לו שהוריו נספו באושוויץ ואחיו נהרג במצעד המוות.
דרכו של פריישטדט לאחר המלחמה, בתקופת השלטון הקומוניסטי האנטישמי, הייתה קשה. לאחר שירות משפיל בצבא, החל להתעניין בצילום ממסרטות שהשאירה לו אמו. בעזרת קשרים הצליח להתקבל כעוזר הפקה בטלוויזיה ולסיים לימודי בימוי באקדמיה הצ'כית ללימודי קולנוע.
הוא החל לביים בהצלחה הצגות של גולדוני, קונדרה שיקספיר וברכט ושמו התפרסם צ'כוסלובקיה ומחוצה לה.
יום אחד פגש פריישטדט את המזכיר הראשון בשגרירות ישראל בפראג, שנתן לו לקרוא את הרומן אקסודוס של לאון יוריס. פריישטט החל לבכות עם סיום הקריאה, ונעורו בו רגשות יהודיים וציוניים. למרות הסיכון הוא הגיש בקשה לביקור בישראל ולאחר חקירה הוא קבל להפתעתו תשובה חיובית לביקור בישראל למשך 21 יום.
בישראל הוזמן פריישטדט לביים את ההצגה "הכד השבור" של היינריך פון קלייסט בתיאטרון האוהל. בהצגה הכיר את השחקנית בקי סוזין (בת נינתו של שלמה משה סוזין) והתאהב בה. הוא גם התאהב באווירה החופשית במדינת ישראל. הוא נאלץ לחזור לפראג ולהיפרד מאהובתו. כאשר היה כבר במטוס אל על, חמש דקות לפני ההמראה, הוא החליט להישאר ודרש בתוקף לרדת מהמטוס. לשאלת השוטר בשדה התעופה לכמה זמן יישאר, הוא ענה: "לתמיד".
הוא קיבל מכתב ובו נודע לו כי בית דין בפראג דן אותו לעשר שנות מאסר אם יחזור לשם.
בקי סוזין ופריישטדט נישאו ב-1966, ונולדו להם שני ילדים, אורי ורחל.
פריישטדט הצטרף לאנשי תקשורת נוספים וייסד את הטלוויזיה הישראלית.  כמו כן נטל חלק בהקמת איגודים לשמירה על זכויות האמנים, ובהקמת האקדמיה הישראלית לקולנוע. הוא הפיק וביים סרטים שונים והופיע בהם גם כשחקן. כמפעל חייו הוא ראה את הקמת "המרכז להנצחת דמויות מופת בעם היהודי".
פריישטדט ביים והפיק עשרות סרטים תיעודיים, ביניהם סדרה על גדולי העם היהודי: פרנץ קפקא, ש"י עגנון, אהרון מסקין, ברל כצנלסון, מנחם בגין, יעקב חזן, גולדה מאיר, בן-גוריון ואחרים. "פרנץ קפקא – אמן התענית" היה הסרט האחרון שביים לפני פטירתו.
ב-1992 כתב אוטוביוגרפיה בצ'כית בשם "שדות רחוקים" שתורגמה לעברית והפיק וביים את הסרט "מהפכת הקטיפה – החזרה לפראג".
פילמוגרפיה > במאי

המניע לרצח (1966)
סבינה והגברים (1966)
פילמוגרפיה > שחקן

המשחק האמיתי (1980)
סיפור אינטימי (1981)
גרין (1984)
מגש הכסף (1984)
מאחורי הסורגים (1984)
השגריר (1984)
הינשוף (1988)
הורים ובנים (1990) סרט טלוויזיה
עטיפת שדות רחוקים של פיטר פריישטאדט
ג'ולין בליילוק

| --- | --- |

ג'ולין בללוק, 2006
 לידה:  5 במרץ 1975 (בת 49) סן דייגו, קליפורניה, ארצות הברית
 שם במה:  ג'ולין בללוק
 מדינה:  ארצות הברית 
 תקופת הפעילות:  מ-1998
 בן או בת זוג:  מייקל רפינו (2003–?) 
 מספר צאצאים:  3 
 פרסים והוקרה:  זוכת פרס סטורן
 פרופיל ב-IMDb
 
ג'ולין קינג בללוק (באנגלית: Jolene King Blalock; נולדה ב־5 במרץ 1975) היא שחקנית קולנוע וטלוויזיה ודוגמנית אמריקאית, הידועה בעיקר בשל דמותה של הוולקנית ט'פול שגילמה בסדרה "מסע בין כוכבים: אנטרפרייז".
נעוריה

בללוק נולדה וגדלה בסן דייגו, קליפורניה, ארצות הברית, ולה שלושה אחים. היא בילתה את ילדותה בפיתוח כישורים אמנותיים ובגלישת גלים. על ילדותה היא אמרה:
הייתי ילדה כזו שנראתה מוזר, אין לי מושג מה קרה. לא הייתה לי ילדות טובה כי לא הסתדרתי עם ילדים אחרים. אני הייתי הילדה שישבה בפינה, אוכלת ארוחת צהריים לבדה. עבדתי בספרייה בצהריים כי לא היו לי חברים אמיתיים. קראתי הרבה ומצאתי דרכים אחרות ללמוד, כי בבית הספר לא הסתדרתי. אפילו בנים מעולם לא היו מעוניינים בי.
קריירה מוקדמת

בהיותה דוגמנית פופולרית, בללוק עזבה את הבית בגיל 17 על מנת לדגמן באירופה ובאסיה. היא הופיעה על השערים של מגזיני סגנון חיים לגברים, פעמיים הופיעה בגלריה "בנות של מקסים" של המגזין מקסים, ונבחרה לאחת מ־10 הנשים הסקסיות ביותר בעולם לשנת 2005 על ידי FHM. היא הצטלמה לבושה לצילומי אופנה עבור פלייבוי באפריל 2002. מאוחר יותר היא רואיינה על ידי המגזין למדור "20Q" (גיליון פברואר 2005).
במשך שנים בללוק עשתה דיאטה, בשל עיסוקה כדוגמנית, והוקל לה כשעברה למשחק; היא אמרה: "אני תשושה מהחוויות שלי בתעשיית הדוגמנות. את אף פעם לא מספיק רזה או מושלמת וזה היה קשה מבחינה נפשית לבצע את המעבר למשחק".
הופעת הבכורה שלה בטלוויזיה הייתה בסיטקום "הארון של ורוניקה", ולאחריו הופיעה בתפקידי אורח בסדרות "ספינת האהבה: הגל הבא", "CSI" ו־"ג'אג". היא גילמה את מדיאה באדפטציה לטלוויזיה משנת 2000 של "Jason and the Argonauts". כמו כן, היא הופיעה ב־"On the Edge" ובמיני־סדרה "The Diamond Hunters", בטרם לוהקה ל־"מסע בין כוכבים: אנטרפרייז".
מסע בין כוכבים: אנטרפרייז

ליהוקה לסדרה "מסע בין כוכבים: אנטרפרייז" היה פריצת הדרך הגדולה ביותר של בללוק והיא תארה זאת כחלום שהתגשם. היא הודתה שהיא הייתה נרגשת להצטרף לצוות הסדרה החדשה:
אנחנו ממש בני מזל. יותר מ־100 אנשים עובדים יחד על זה כל יום ולא היו לנו ויכוח אחד. זה לא ייאמן. היו לי ימים רעים בחיים האישיים שלי, אבל אני תמיד שמחה ללכת לעבודה. יש גם תחושה של חיי נצח שהתכנית נותנת לך, שאתה עובד על משהו שלעולם לא ימות, שהתרומה שלך תשאר לעד. זו הרגשה מאוד מיוחדת.
בללוק אמרה על הסדרה המקורית: "ספוק היה סמל המין האמיתי של מסע בין כוכבים. אנשים תמיד מניחים שזה היה קירק, אבל הם טועים".
בשנת 2005 היא הופיעה לראשונה בכנס של מעריצי הסדרה, שהתקיים בפסדינה, קליפורניה, ארצות הברית. הופעתה השנייה הייתה במילטון קינס, אנגליה, שם חילקה חתימות. זמן קצר לאחר מכן הופיעה בכנס בבון, גרמניה.
לאחר מסע בין כוכבים

בללוק הופיעה עם אל אל קול ג'יי ועם ריי ליוטה בסרט "Slow Burn" שצולם בשנת 2003, בין העונות של "מסע בין כוכבים: אנטרפרייז". הסרט נחשף לראשונה בפסטיבל הסרטים הבינלאומי בטורונטו בספטמבר 2005 ובסופו של דבר הוקרן בבתי קולנוע נבחרים במהלך שנת 2007.
היא הופיעה ככובת אורחת בשני פרקים של סטארגייט SG-1 כאישתה, מנהיגת קבוצת הנשים ג'אפה.
היא הייתה אמורה להופיע בפרק של "אבודים" בעונת 2005–2006 כאהובתו לשעבר של סוייר (ג'וש הולווי). למרות שהיא צולמה עבור מספר סצנות, סצנות הפלאשבק בפרק הועברו מסוייר למייקל (הארולד פרינו) ובסופו של דבר לא נעשה שימוש בסצנות בהן היא השתתפה, אפילו לא בתוספות הבונוס "סצנות שנמחקו" במארז ה־DVD. תמונות שלה מסט הצילומים של הסצנה צצו בשנת 2008.‏
היא שיחקה את קפטן לולה בק בסרט "Starship Troopers 3: Marauder", שיצא ישירות ל־DVD בארצות הברית, ב־5 באוגוסט 2008.
היא הופיעה בסדרה "האוס", בפרק בשם "Teamwork", כלקסה, אשתו של כוכב פורנו המטופל בפרק הזה. הפרק שודר לראשונה ב־16 בנובמבר 2009.
היא שיחקה את האחות ניסי, אחותה של האופל, בעונה השנייה של "Legend of the Seeker", בפרק 9 – "Dark", ששודר ב־23 בינואר 2010, ובפרק 10 – "Perdition", ששודר ב־30 בינואר 2010 .
בללוק השתתפה בתפקיד משנה במותחן האקשן של ויליאם קאופמן "Sinners And Saints" בו גילמה דמות בשם סטייסי. עלילת הסרט מתרחשת בניו אורלינס שלאחר סופת קתרינה, והוא הוקרן לראשונה בלוס אנג'לס, ב־30 ביוני 2010.
חיים אישיים

כרגע, בללוק מתגוררת בלוס אנג'לס.
היא נשואה למיכאל רפינו, מנכ"ל לייב ניישן אנטרטיינמנט. השניים נפגשו כאשר הוא הזמין אותה להשתתף בפרסומת לבירה בלוס אנג'לס. רפינו גר באנגליה כאשר היא גרה בארצות הברית לצורך צילומי "מסע בין כוכבים: אנטרפרייז" במהלכם היא גילתה שניהול מערכת יחסים "בשלט רחוק" היא קשה וכי חשבון הטלפון שלה "אסטרונומי". בללוק הציעה לרפינו נישואין והשניים התחתנו בנגריל, ג'מייקה, ב־22 באפריל 2003.‏
בללוק היא חובבת כלבים נלהבת והופיעה על השער של המגזין הבריטי הפופולרי K9 Magazine.‏